**กหส.ยศ.ทร.**

**แผนสนับสนุนการบริหารความต่อเนื่องในสภาวะวิกฤต**

 **๑. แผนหลัก**

ยศ.ทร. กำหนดแผนการบริหารความต่อเนื่องในสภาวะวิกฤตไว้ดังนี้ **“ดำรงไว้ซึ่งการเรียนการสอนของนักเรียนในหลักสูตรหลัก ที่ ยศ.ทร. ได้รับมอบหมายจาก ทร. ให้สามารถสำเร็จหลักสูตรตามกรอบเวลาที่กำหนดหรือใกล้เคียงมากที่สุด ด้วยการย้ายสถานที่ปฏิบัติงานไปยังพื้นที่ที่ปลอดภัย คงเหลือกำลังพลบางส่วนไว้ดูแลและรักษาความปลอดภัยอาคาร สถานที่ และทรัพย์สินของทางราชการ และร้องขอกำลังสนับสนุนจาก ทร.”**

 **๒.แผนย่อย หรือแผนรองรับแผนหลัก**

 กำหนดให้ สน.ผู้บังคับบัญชา นขต.ยศ.ทร.(พื้นที่ศาลายา) กองต่างๆ ใน บก.ยศ.ทร. กำหนดแผนของตนเองเพื่อรองรับสถานการณ์ โดยให้สอดคล้องกับแผนหลัก

 **๓. กหส.ยศ.ทร.**

 จัดอยู่ในกลุ่มหน่วยงานที่ไม่ต้องเคลื่อนย้าย ในสถานการณ์ปกติมีหน้าที่ดำเนินการเกี่ยวกับกิจการห้องสมุดให้การช่วยเหลือ แนะนำการใช้ห้องสมุด ทั้งการอ่านและการค้นคว้า ตลอดจนการจัดหา จัดระบบและเก็บรักษาหนังสือต่างๆ ให้อยู่ในสภาพสมบูรณ์ และในกรณีที่มีสถานการณ์ไม่ปกติ กหส.ยศ.ทร. ได้กำหนดแผนสนับสนุนแผนการบริหารความต่อเนื่อง กรณีเหตุการณ์ ชุมนุมทางการเมืองฯ ซึ่งมีความสอดคล้องและตอบสนองต่อแผนหลัก รายละเอียดมีดังนี้

 **๔. แนวความคิดการสนับสนุนแผนหลัก**

 ในกรณีที่ต้องย้ายสถานที่ทำการเรียนการสอนของนักศึกษา และ นทน. หลักสูตรต่างๆ ของ ยศ.ทร. ไปดำเนินการที่อื่นนั้น กหส.ยศ.ทร. ไม่สามารถย้ายทรัพยากรห้องสมุดตามไปให้บริการได้ แต่สามารถให้บริการนักศึกษา และ นทน.หลักสูตรต่างๆ ด้วยเอกสารอิเล็กทรอนิกส์ ในระบบห้องสมุด ยศ.ทร. บนเครื่องแม่ข่ายของ กหส.ยศ.ทร. ซึ่งตั้งอยู่ในห้องระบบแม่ข่ายของแผนกกรรมวิธีข้อมูล กบศ.ยศ.ทร. เชื่อมโยงข้อมูลด้วยระบบเครือข่าย ทร. โดยจะใช้ห้องสมุด รร.ชุมพลฯ ยศ.ทร. ซึ่งมีเครื่องคอมพิวเตอร์ จำนวน ๑๐ เครื่องไว้บริการ ให้บริการโดยกำลังพลของ กหส.ยศ.ทร. จำนวน ๕ นาย และขอให้ กบศ.ยศ.ทร. เป็นผู้ดูแลระบบคอมพิวเตอร์และเครือข่าย มีเอกสารที่ให้บริการได้ดังนี้

 ๔.๑ เอกสารประจำภาค เอกสารวิจัย และข้อพิจารณาของฝ่ายอำนวยการ

 ๔.๒ เอกสารดีเด่น และชมเชย

 ๔.๓ เอกสารอ้างอิงกองทัพเรือ (อทร.)

 ๔.๔ ภาพเรือรบ โดย พล.ร.อ.ชูศักดิ์ เสนานิกรม

 ๔.๕ เอกสารประชาคมอาเซียน

 ๔.๖ เอกสารอ่านประกอบหมวดวิชาการบริหารด้านความมั่นคง

 ๔.๗ แผนพัฒนาเศรษฐกิจและสังคมแห่งชาติ ฉบับที่ ๑๑ พ.ศ.๒๕๕๕-๒๕๕๙

 ๔.๘ นโยบาย ผบ.ทร. ประจำปี ๒๕๕๘

 ๔.๙ เอกสารอภินันทนาการจาก พล.ร.ท.สมชัย มนัสรังสี

 **๕. กำลังพล**

 มีความต้องการกำลังพลจำนวน ๕ นาย

 **๖. พื้นที่ปฏิบัติงาน**

 ใช้พื้นที่ร่วมกับห้องสมุด รร.ชุมพลฯ ยศ.ทร.

 **๗. การเดินทาง**

 โดยรถยนต์ส่วนตัว

 **๘. สำนักงาน(พื้นที่ศาลายา)**

 จัดกำลังพลเข้าเวรวันละ ๒ นาย

 **๙. สิ่งที่ขอรับการสนับสนุนจาก ยศ.ทร.**

 ขอรับการสนับสนุนจากแผนกกรรมวิธีข้อมูล กบศ.ยศ.ทร. ในการติดตั้งเครือข่ายระบบสารสนเทศ ทร. เพื่อการสืบค้นข้อมูบเอกสารและหนังสือต่างๆ

 **๑๐. นายทหารประสานงาน**

 แต่งตั้ง น.ต.หญิง สุภาพร ผกาฟุ้ง โทรศัพท์มือถือ ๐๘ ๑๗๕๑ ๙๕๓๓ โทรศัพท์ ทร. ๕๓๔๓๖ ทำหน้าที่เป็นนายทหารประสาน